Kadri Paas

**Kadri Paas** (sündinud 8. mail 1982) on eesti ajakirjanik ja sõnumilooja.

## Elukäik
Kadri Paas on lõpetanud 2004. aastal Tallinna Pedagoogikaülikooli ajaloo- ja ühiskonnaõpetuse õpetajana. 2007. aastal kaitses Paas Tallinna Ülikooli filoloogiateaduskonnas magistrikraadi teemal "Copterline'i helikopteri katastroof: avaliku arvamuse kujundamine kriisikommunikatsiooni abil". 2018. aastal astus Paas Sisekaitseakadeemia sisejulgeoleku instituudi magistrantuuri. 2019. aasta detsembris määras kaitseministeerium Paasile riigikaitselise teadustöö läbiviimiseks stipendiumi. 2021. aasta veebruaris kaitses Paas samas magistritöö "Eesti riikliku julgeoleku kommunikatsiooni võimalused vaenulike inforünnakute mõjude leevendamiseks infosõjas".

Täiendkoolitus: 2020 Täiskasvanute koolitaja väljaõpe, 2019 III Kõrgemad digiriigi ja küberkaitse kursused Viinistul, 2018 XXXIX Kõrgemad Riigikaitsekursused Roostal

2001. aastast töötas Paas ajakirjanikuna Õhtulehe uudistetoimetuses, Äripäeva logistika-, loov- ja uudistetoimetuses, Eesti Päevalehe majandustoimetuses Ärileht. 2020. aastal sisustas Paas Eesti NATO Ühingu sotsiaalmeedia kanaleid. 

Alates 2023. aasta oktoobrist töötab maakonnalehe Sakala toimetuses ajakirjanikuna.

## Poliitiline tegevus
2017. aasta kevadest töötas ta Eesti Konservatiivse Rahvaerakonna Riigikogu fraktsiooni nõunikuna. 7. veebruaril 2018 valiti ta EKRE Tallinna kesklinna osakonna juhiks. Ta oli 20. novembrist 2017 EKRE liige, kuid astus veebruaris 2018 parteist välja.

2018. aasta 26. veebruarist töötas ta Eesti Vabaerakonna Riigikogu fraktsiooni nõunikuna.

2021. aasta juulis astus erakonna Eesti 200 liikmeks. 2021. aasta kohalike omavalitsuste valimistel kandideeris ta erakonna Eesti 200 liikmena Türi vallas valimisliidu Tulevikuvald Türi nimekirjas. 2021. aasta oktoobris valiti Paas Türi vallavolikogu liikmeks, ta oli esmalt volikogu eelarve- ja arenduskomisjoni ning seejärel revisjonikomisjoni esimees. 

Ta kandideeris 2023. aasta valimistel Riigikokku, kogus valimisringkonnas nr 8 (Järva- ja Viljandimaa) 584 häält ega osutunud valituks. 2023. aasta sügisel lahkus ta Türi vallavolikogust ja poliitikast.

## "Tõe sõna"
Paas on 2020. aastal alanud infosõja olemust, meetodeid, põhjusi ja võimalusi tutvustava haridusliku sotsiaalkampaania "Tõe sõna" looja ja eestvedaja. Ajaloolase David Vseviovi ja Kaitsepolitseiameti büroojuhi Harrys Puusepa miniloengutest saab muu hulgas teada, miks on põnev vale usutavam kui igav tõde, kuidas riigid üksteist infoga mõjutavad ja miks ei ole kasulikud idioodid üldsegi rumalad ega kasutud.

Kampaania "Tõe sõna" kodulehe artikleid illustreerivad Karl-Erik Talveti tindijoonistused. Kampaania visuaalse väljanägemise eest hoolitses loovjuht Joosep Kask. Sotsiaalmeedia kampaania raames valmisid koomikute Mattias Naani ja Kaarel Nõmmiku stsenaariumite järgi lavastatud sketšid. Nende kaudu tutvustati noortele infosõja olemust, põhjusi ja ohte. Sketšide peategelased olid teismeliste seas tuntud Eesti suunamudijad. 

## Teosed
* "Andrus Ansip – halva iseloomuga tark poiss" (üks autoritest), Vaba Kiri 2014
* "Sisejulgeoleku hübriidohtude tutvustamine" (üks autoritest), Sisekaitseakadeemia 2020

### Artikleid
*Vaenlasele kasulikuks idioodiks võib osutuda igaüks meist, Postimees, 15.03.2021
*Poliitikute ükskõiksus seab Eesti julgeoleku ohtu, Novaator, 30.03.2021
*Miks sai Tammsaarest vene kirjanik? Infosõja mõju ei tasu naeruvääristada, Eesti Päevaleht, 11.04.2021
*HULLEM KUI COVID: Kreml peab salakavalat sõda meie kõigi peas ja südames, Õhtuleht, 29.04.2021
*Vormikandmise keelamine 9. mail oli kaitseväe hääletu alistumine, Eesti Päevaleht, 10.05.2021
*Vastutada julgevad intelligentsed, enesekindlad, väärikad. Sellised, kes värbavad endast nutikamaid, Eesti Päevaleht, 09.10.2021
*Valed ja pooltõed kinnistuvad igaveseks, Müürileht, 12.11.2021
*Surm usu nimel, Müürileht, 01.12.2021
*Pole paremat vaktsiini kui küsimine, Õpetajate Leht, 10.12.2021
*Suurim oht Eestile on meie mõtlemine, Eesti Päevaleht, 31.12.2021
*Hübriidsõja argipäev: peame nägema nähtamatut ja valmistuma tundmatuks, Kaitse Kodu, jaanuar 2022
*Lugude sõda ehk Kremli keiserlikud ambitsioonid, Müürileht, 25.01.2022
*"Keiserlik Kreml" ehk lood, millega taastatakse impeeriumit, Kaitse Kodu, veebruar 2022
*Liikuvate valede kaugeleulatuvad haarmed, Müürileht, 08.02.2022
*Pätimentaliteediga naabriga tuleb rääkida talle arusaadavas keeles, Eesti Päevaleht, 24.02.2022
*Mis kukutaks Kremli peremehe troonilt?, Kaitse Kodu, märts 2022
*Sõnastame Pika Hermanni eesmärgid, Müürileht, 02.03.2022
*Võtame ukrainlastest eeskuju – võidame infosõja, Postimees, 10.03.2022
*SÕJASTUUDIO: Vene inimeste mõistus ei taha seda brutaalset laastamistööd vastu võtta, Postimees, 10.03.2022
*Mis juhtub, kui klammerduda tunnetuslikesse eelarvamustesse?, Õpetajate Leht, 11.03.2022
*Kuidas võita infosõda ukrainlaste näitel?, Kaitse Kodu, aprill 2022
*Kuidas rääkida õpilastega kurjusest?, Õpetajate Leht, 22.04.2022
*Ukraina sõja kõige suurem müüt – olematu kübersõda, Müürileht, 27.04.2022
*Neeme Raud. Siin. Kas tõesti on küberoperatsioonid Venemaa seni peamine õnnestumine Ukraina sõjas?, Kuku raadio, 30.04.2022
*Miks on ajalugu koolis kõige olulisem aine?, Õpetajate Leht, 27.05.2022
*Eestile kindlustavad julgeoleku tuntus ja kokkuhoidmine, Põhjarannik, 11.06.2022
*Kui palju maksab maailmale Ukraina sõda?, Kaitse Kodu, mai 2022
*Achilleuse kodusaarest sai armutu võitluse tallermaa, Kaitse Kodu, juuni 2022
*Milline varjendite pikk plaan valida?, Sakala, 9.08.2022
*Putini paranoia on teinud FSB-st uue NKVD, Eesti Ekspress, 28.08.2022
*Eesti lapsed väärivad väärtustatud ja väärikaid õpetajaid, Sakala, 06.09.2022
*Salakaval pehme jõud: vargne ja veenev identiteedi õõnestaja, Kaitse Kodu, september 2022
*Õpetajad on kõige mõjukamad julgeolekuohvitserid, Õpetajate Leht, 23.09.2022
*Eesti on kõnedes alati kriisideks valmis, Virumaa Teataja, 30.09.2022
*Ukraina kiitis Kertši silda kui okupantide parimat võimalust pageda. Nüüd läheb venelastel sellega raskeks, Eesti Päevaleht, 08.10.2022
*Lõpetame Kremli allorganisatsiooni tegevuse Eestis, Postimees, 11.10.2022
*Moskva Patriarhaadi Õigeusu Kirik - terroristliku riigi rakuke Eesti Vabariigis, Eesti Ekspress, 28.10.2022
*Realpolitik 21. sajandil: miks ja kuidas pakutakse Putinile pehmet maandumist? Kaitse Kodu, november 2022
*Kas kellegi huvides on hoida osa Eesti inimesi näljase, vaese ja vihasena? Sakala, 11.11.2022
*Eesti vajab rohkem haridust, koole ja õpetajaid, Õpetajate Leht, 09.12.2022
*Venemaa müüdiloome põhineb kolmel sündmusel, Postimees, 13.12.2022
*Moskva kirik soovib ka Eesti õigeusklikud liita "Ruskkii mir'iga", Postimees, 28.12.2022
*Ukraina sõja esimene õppetund: NATO riikidest suudab efektiivselt sõdida ainult USA, Kaitse Kodu, jaanuar 2023
*Millal Moskva vaikib: Putin tüürib Venemaa ettearvamatusse kaosesse, Kaitse Kodu, veebruar 2023

## Viited